Pihkva maakond

Pihkva maakond (vene keeles Псковский уезд) oli Pihkva provintsi (1719−1772), Pihkva kubermangu (1772−1777 ja 1796−1927) ja Pihkva asehaldurkonna (1777−1796) haldusüksus. Maakonnalinn oli Pihkva, mis oli 1776. aastast ka  Pihkva kubermangu keskus.

Pihkva maakond asus Pihkva kubermangu edelaosas ja piirnes Porhovi maakonnaga idasuunal, Ostrovo maakonnaga lõunasuunas ja Liivimaa kubermangu aladega läänesuunal ning Peterburi kubermangu aladega põhjasuunal. 

pisi|150px|Peipsi-Pihkva järv 
 Taristu 
Pihkva maakonda läbisid Peterburi-Pihkva–Riia postimaantee, Peterburi–Varssavi postimaantee,  Ostrovi-Porhovi postimaantee, Pihkva-Porhovi postimaantee, Petseri–Ostrovi postimaantee, Pihkva–Riia raudtee, Pihkva–Narva raudtee ja Peterburi–Varssavi raudtee Pihkva raudteejaamas.

Pihkva maakonnas asus Peipsi-Pihkva järve Pihkva järv, mida Peipsi järvega ühendab kitsas Lämmijärv. Pihkva järves asuvad Talabski saared ja Kolpino saar. Maakonda läbis Velikaja jõgi, Velikaja ääres asusid Pihkva ja Ostrovi linnad.

 Ajalugu 

Ajalooliselt oli Pihkva ala Pihkva vürstiriigi tuumikala. 1510. aastast liideti alad Moskva suurvürst Vassili III poolt Moskva suurvürstiriigiga.
pisi|Pihkva kubermang Brockhausi ja Efroni entsüklopeediline sõnastikust, ca 1900
pisi|Pihkva kubermangu vallad 1892
Alates 1708. aastast, mil Venemaal moodustati haldusreformi käigus kubermangud, kuulus Pihkvamaa Ingerimaa kubermangu (1710. aastal nimetati see ümber Peterburi kubermanguks) koosseisu. 1719. aastal rajati Peterburi kubermangu  Pihkva provints. 1727. aastal eraldati Peterburi kubermangust Novgorodi kubermang ja Pihkva oli selle üheks provintsiks. Selline haldusjaotus jäi kehtima 1772. aasta 22. maini, mil moodustati uue haldusüksusena Pihkva kubermang. Selle keskus oli alguses Opotškas, alates 1776. aasta 24. augustist aga sai kubermangulinnaks Pihkva. Keisrinna Katariina II kehtestas 1775. aastal seaduse, millega kaotati haldusüksustena provintsid.  1777. aastal moodustati Novgorodi kubermangu asemel Pihkva asehaldurkond. Viimane kaotati 1796. aastal ja Pihkvast sai taas Pihkva kubermang. Aprillist 1918 kuni 1919. aastani kuulus Pihkva Põhja Oblasti Kommuunide Liidu koosseisu. 
pisi|Pihkva maakonna alad 1927
Eesti Vabadussõja järgse Tartu rahulepinguga liideti osa aladest Eesti Vabariigiga. 1944 eraldati Leningradi oblastist ligikaudne endise Pihkva kubermangu ala, millest moodustati Pihkva oblast. Viimase koosseisu jäi ka Petseri rajoon.

Pihkva maakonnas oli 18 valda: Petseri vald, Sloboda vald, Pankjavitsa vald, Irboska vald jt. 

Pihkva kubermang kaotati 1927. aastal ja selle alad liideti Leningradi oblastiga.

 Vaata ka 
 Pihkva kubermang, 
Pihkva rajoon, Pihkva oblastis
Kategooria:Petseri rajoon ja Pihkva oblast
 Kirjandus 
 Акулов, Н. И. Список предводителей дворянства Псковской губернии. − Сборник Псковской губернской ученой архивной комиссии. Выпуск I. Псков: Типография Губернскаго Правления, 1917. Lk 147−155. Siin: lk 151 .
 Псковская губерния (свод данных оценочно-статистич. исследования). Том I. Псковской уезд. Территория, население, землевладение. Псков: Типография Губернского Земства, 1901 .
 Списки населенных мест Российской империи, составленные и издаваемые Центральным статистическим комитетом Министерства внутренних дел. - СПб. : изд. Центр. стат. ком. Мин. внутр. дел, 1861-1885. Вып. 34: Псковская губерния: по сведениям 1872-77 годы, 1885. VIII, Псковская губерния Псковский уезд. Название населенных мест
 Välislingid 
 Псковский уезд (Псковская губерния) c 1796 по 1917 гг., nashipredki.com
Список населённых мест Псковского уезда, nashipredki.com

Kategooria:Pihkva kubermang
Kategooria:Pihkva ajalugu
Kategooria:Venemaa Keisririigi maakonnad